Ring of Brodgar

Ring of Brodgar (også Brogar) er en forhistorisk steinsetting på øya Mainland på Orknøyene i Skottland. Den ligger på et eid mellom innsjøene Stenness og Harray og har likheter med Stonehenge i England. Det indre av sirkelen er aldri blitt undersøkt nærmere av arkeologer. Man antar at monumentet ble reist rundt år 2500 f.Kr., altså samtidig med Stonehenge og andre forhistoriske monumenter på De britiske øyer og i resten av Europa.

Sirkelen er 104 meter i diameter og er en av de største i Storbritannia. Monumentet bestod opprinngelig av 60 steiner, men bare 27 står igjen i dag.

Formålet med steinsirkelen er ukjent, men man setter den i forbindelse med nærliggende Stones of Stenness og gravstedet Maeshowe.

Ring of Brodgar, Maeshowe, De stående steiner ved Stenness og Skara Brae ble tatt opp på UNESCOs verdensarvliste i 1999 under felles navn Heart of Neolithic.
ingen|miniatyr|upright=1.9

 Eksterne lenker 

 Orkneyjar.com: Side om Ring of Brodgar (engelsk) 
 Stonepage.com: Side om steinsirkeler m.m i Skottland (engelsk)

Kategori:Orknøyene
Kategori:Arkeologi i Skottland
Kategori:Arkeologiske steder i Storbritannia